Source: http://officina.hu/gazdasag/36-berpotlek-2014-nem-jar-a-vasarnapi-50-os-berpotlek-a-dolgozoknak
Timestamp: 2017-08-23 06:23:13
Document Index: 30287094

Matched Legal Cases: ['Kúria ', 'bíróság ', 'Kúria ', 'Kúria ', 'Kúria ', 'Kúria ']

﻿ Bérpótlék 2014: nem jár a vasárnapi 50%-os bérpótlék a dolgozóknak?
Bérpótlék 2014: nem jár a vasárnapi 50%-os bérpótlék a vasárnap dolgozóknak? A Kúria olyan döntést hozott a napokban, mely szerint ha egy bevásárlóközpontban vasárnap is nyitva van egy üzlet, akkor a munkáltatónak az eddigiekhez képest már nem kötelező 50%-os vasárnapi bérpótlékot fizetnie a munkavállalóinak.
Természetesen a bérpótlék megszűnése megdöbbenést és tiltakozást váltott ki a munkavállalói oldalon, ráadásul számos munkaügyi perben a bíróság ezzel a döntéssel ellentétes ítéleteket hozott az elmúlt néhány hónapban, vagyis hogy jogos a vasárnapi bérpótlék kifizetése.
A Kúria a vasárnapi bérpótlék megszüntetését azzal indokolta, hogy olyannyira megváltoztak a vásárlói szokások az elmúlt évtizedben, hogy a vasárnapi nyitva tartás már nem számít rendkívülinek, így a plázákban és a hipermarketekben működő üzletek a rendeltetésük folytán vasárnap is működő munkáltatóknak számítanak. Ez pedig azt is jelenti, hogy ha nem fizetnek bérpótlékot, akkor egy esetleges munkaügyi ellenőrzés során az eddigiektől eltérően nem lehet rájuk bírságot kiszabni a jövőben.
Eddig vita volt abban a kérdésben, hogy a vasárnap nyitva tartó bevásárlóközpontok üzleteinek alkalmazottainak jár-e a vasárnapi bérpótlék, ezt most a Kúria ítélete próbálja meg tisztázni, hogy a munkaügyi perekben egységes döntések szülessenek. Sajnos ez viszont azt jelentheti, hogy a jövőben sok vasárnap is dolgozó munkavállaló veszíti el azt a plusz pénzösszeget, melyet eddig kemény munkával keresett meg vasárnaponként, és mostantól várhatóan számos munkáltató meg fogja ezt vonni tőle.
Természetesen az érdekképviseleti szervek tiltakoznak a döntés ellen, és több munkajogász is azt ígéri, hogy alaposabban is megvizsgálja majd a Kúria ítéletét, hogy a munkavállalók ne essenek el a bérpótléktól, sőt többen azt is állítják, hogy jogilag még számos lehetőség van megindokolni azt, hogy a jövőben is megmaradhasson a vasárnapi bérpótlék.
Mindezeket összefoglalva kijelenthető, hogy a jövőben nem kell de nem is lesz tilos bérpótlékot adni, így azok a munkáltatók, akik úgy érzik, hogy a dolgozóik megtartása érdekében kifizetik azt, a jövőben is adhatnak vasárnapi bérpótlékot.
Mindenki megnyugodhat, hiszen a legújabb információk szerint téves értelmezések láttak napvilágot az elmúlt napokban a vasárnapi bérpótlékkal kapcsolatban. Hiszen az új Munka Törvénykönyve erről a kérdésről egyértelműen és világosan rendelkezik, így ahogyan eddig is, úgy 2014-ben és a jövőben is jár minden munkavállalónak a vasárnapi 50 százalékos bérpótlék. Ráadásul a Kúria fent említett döntése egy 2010-es perben hozott ítélet volt, amikor még nem az új jogszabályok voltak érvényben.
pótlék	vasárnapi bérpótlék 2014	vasárnapi bérpótlék	bérpótlék 2014	bérpótlék